ชัยนาท เชือดฉลามชล 2-0 ลิ่วชนสวาทแคท ชิงถ้วยช้างอินวิเตชั่น 2016
นกใหญ่พิฆาต ชัยนาท ฮอร์นบิล เอาชนะ ฉลามชล ชลบุรี เอฟซี 2-0 ผ่านเข้ารอบชิงชนะเลิศศึกฟุตบอล  ช้าง ชลบุรี อินวิเตชั่น 2016 ไปเจอกับ นครราชสีมา มาสด้า เอฟซี ที่เอาชนะ อาร์มี่ ยูไนเต็ด ไป 3-1 ในวันที่ 21 ก.พ. นี้,วันที่ 19 ก.พ. การแข่งขันฟุตบอล ช้าง ชลบุรี อินวิเตชั่น 2016  ที่สนามชลบุรี สเตเดียม ฉลามชล ชลบุรี เอฟซี ทีมเจ้าภาพ ลงสนามพบกับ นกใหญ่พิฆาต ชัยนาท ฮอร์นบิล,เปิดฉากครึ่งแรก นาทีที่ 3 ชลบุรี ได้ทักทายก่อน จากจังหวะยิงของ เกริกฤทธิ์ ทวีกาญจน์ แต่บอลพุ่งไปชนเสา กรกช พยายามยิงซ้ำแต่ก็เบาเกิน ณัฐพงส์ ขจรมาลี นายด่านชัยนาท รับสบาย,จากนั้นนาทีที่ 21 เป็นโอกาสของ ชัยนาท เมื่อ สุรเชษฐ งามทิพย์ มีจังหวะยิงโล่งๆ แต่ ชลทิตย์ จันทคาม สกัดออกไปได้,จบครึ่งแรก ชัยนาท ฮอร์นบิล ยังเสมอ ชลบุรี เอฟซี อยู่ 0-0,กลับมาเล่นต่อครึ่งหลัง ถึงนาทีที่ 52 ชัยนาท ได้ประตูขึ้นนำ 1-0 จากจังหวะที่ จิตปัญญา ทิสุด ได้กดด้วยขวาในเขตโทษเสียบเสาไกลเข้าไปอย่างสวยงาม,จากนั้นนาทีที่ 65 ชัยนาท ฮอร์นบิล ได้ประตูหนีเป็น 2-0 จากจังหวะที่ จิตปัญญา ทิสุด ชิ่งบอลเข้าเขตโทษให้ โช ชิโมจิ กระดกบอลแล้วซัดด้วยขวาในเขตโทษ เข้าไปอย่างเฉียบขาด,ช่วงเวลาที่เหลือทั้งสองทีมทำอะไรกันเพิ่มไม่ได้ จบเกม ชัยนาท ฮอร์นบิล เอาชนะ ชลบุรี เอฟซี ไป 2-0 ผ่านเข้ารอบชิงชนะเลิศไปเจอกับ นครราชสีมา มาสด้า เอฟซี ที่เอาชนะ อาร์มี่ ยูไนเต็ด ไป 3-1 ในวันที่ 21 ก.พ. นี้ เวลา 19.00 ส่วน ชัยนาท ฮอร์นบิล ชิงอันดับที่ 3 กับ อาร์มี่ ยูไนเต็ด ในวันเดียวกัน เวลา 16.30 น.,เครดิตภาพ Facebook Chonburi Football Club
นกใหญ่พิฆาต ชัยนาท ฮอร์นบิล เอาชนะ ฉลามชล ชลบุรี เอฟซี 2-0 ผ่านเข้ารอบชิงชนะเลิศศึกฟุตบอล  ช้าง ชลบุรี อินวิเตชั่น 2016 ไปเจอกับ นครราชสีมา มาสด้า เอฟซี
ช้าง ชลบุรี อินวิเตชั่น 2016,ชลบุรี เอฟซี,ชัยนาท ฮอร์นบิล,ข่าวกีฬา,ข่าว,ไทยรัฐออนไลน์